
26-TA-887: Informatīvais ziņojums (Jauns)
Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu

	1.
	MK sēdes protokollēmuma projekts
2. Izglītības un zinātnes ministrijai izstrādāt vienotu latviešu valodas apguves sistēmu.
	Iebildums (FM - 23.04.2026.)
Vēršam uzmanību, ka šobrīd tiesību aktu portālā (TAP) saskaņošanas procesā ir Izglītības un zinātnes ministrijas sagatavotais konceptuālais ziņojums „Par risinājumu institucionālās un kompetenču sadrumstalotības novēršanai valsts valodas apguvē pieaugušajiem” (26-TA-373), kurā ietverti priekšlikumi, lai izpildītu Ministru kabineta 2025.gada 16.septembra sēdē (prot. Nr. 37 50.§, 3. punkts) doto uzdevumu (25-UZ-532), kas nosaka Izglītības un zinātnes ministrijai sadarbībā ar Tieslietu ministriju,  Kultūras ministriju, Labklājības ministriju un citām iesaistītajām ministrijām sagatavot priekšlikumus institucionālās un kompetenču sadrumstalotības novēršanai valsts valodas politikas jomā ar mērķi padarīt vienkāršāku valsts valodas politikas veidošanu, ieviešanu un pakalpojumu saņemšanu cilvēkam. Ņemot vērā, ka šobrīd sagatavošanas procesā ir minētais konceptuālais ziņojums, nav nepieciešamības Izglītības un zinātnes ministrijai vēlreiz uzdot izstrādāt vienotu latviešu valodas apguves sistēmu. Ņemot vērā minēto, ir svītrojams Ministru kabineta sēdes protokollēmua projekta 2.punkts, attiecīgi precizējot informāciju informatīvajā ziņojumā.
Piedāvātā redakcija
-
	Ņemts vērā
Svītrots Ministru kabineta sēdes protokollēmuma projekta 2. punkts un attiecīgi ir precizēta informācija informatīvajā ziņojumā (sk. 11. lpp.).
	MK sēdes protokollēmuma projekts
-

	2.
	MK sēdes protokollēmuma projekts
2. Izglītības un zinātnes ministrijai izstrādāt vienotu latviešu valodas apguves sistēmu.
	Iebildums (IZM - 30.04.2026.)
Paužam neizpratni par šādu formulējumu, ņemot vērā, ka IZM jau ir sagatavojusi konceptuālo ziņojumu - atbilstoši Valsts kontroles lietderības revīzijas Nr.2.4.1.-28/2023 secinājumiem, Stratēģiskās vadības tematiskās komitejas 2024. gada 2. jūlija protokollēmumā Nr. 6 iekļautajam uzdevumam, Ministru kabineta 2025. gada 16. septembra sēdē (protokols Nr. 37 50.§, 3. punkts, TAP uzdevums 25-UZ-532) un MK 18.06.2024. sēdē (protokols Nr. 25 63. § 3. punkts, TAP uzdevums 24-UZ-363) uzdevumam skaņošanas procesā ir IZM izstrādātais konceptuālais ziņojums ”Par risinājumu institucionālās un kompetenču sadrumstalotības novēršanai valsts valodas apguvē pieaugušajiem” (TAP uzdevums 26-TA-373).
Piedāvātā redakcija
Lūdzam attiecīgi precizēt informatīvo ziņojumu, bet protokollēmumā neveidot jaunus uzdevumus, kas dublējas ar jau pieņemtiem lēmumiem.
	Ņemts vērā
Svītrots Ministru kabineta sēdes protokollēmuma projekta 2. punkts un attiecīgi ir precizēta informācija informatīvajā ziņojumā (sk. 11. lpp.).
	MK sēdes protokollēmuma projekts
-

	3.
	MK sēdes protokollēmuma projekts
3. Kultūras ministrijai izstrādāt un līdz 2026. gada 31. augustam apstiprināt Pilsoniskās sabiedrības attīstības stratēģiju.
	Iebildums (FM - 23.04.2026.)
Informatīvā ziņojuma sadaļā “Par turpmāko rīcību” ir ietverta informācija, ka Kultūras ministrija, lai nodrošinātu spēju reaģēt uz aktuālo situāciju, plāno izstrādāt un apstiprināt Saliedētas un pilsoniski aktīvas sabiedrības attīstības pamatnostādņu īstenošanas uzraudzības padomē:
-             Pilsoniskās sabiedrības attīstības stratēģiju;
-             Plānu rasisma un antisemītisma mazināšanai.
Ņemot vērā, ka minētie dokumenti jau ir izstrādes stadijā, nav nepieciešamības šos uzdevumus atkārtoti uzdot Kultūras ministrijai ar atsevišķu Ministru kabineta lēmumu. Tādējādi, ir svītrojams Ministru kabineta sēdes protokollēmuma projekta 3. un 4.punkts, attiecīgi precizējot informāciju informatīvajā ziņojumā. Papildus atzīmējam, ka par minēto punktu izpildi informatīvajā ziņojumā nav norādīta ietekme uz valsts budžetu, kā arī potenciālie finansējuma avoti to īstenošanai.

 
Piedāvātā redakcija
-
	Ņemts vērā
Svītrots Ministru kabineta sēdes protokollēmuma projekta 3. un 4.punkts, attiecīgi veikti precizējami informatīvajā ziņojumā (sk. 11. lpp.).
	MK sēdes protokollēmuma projekts
-

	4.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (VK - 29.04.2026.)
Ņemot vērā protokollēmuma 2. punktu, ka IZM izstrādās vienotu latviešu valodas apguves sistēmu, lūgums ziņojumā vienkopus iekļaut skaidrus uzdevumus (risinājumus), kuri būtu īstenojami IZM sistēmas ietvaros attiecībā uz ziņojumā aprakstītajiem latviešu valodas izaicinājumiem integrācijas procesā. Lūgums arī aprakstīt KM paredzamo lomu šīs sistēmas izveidē.
Piedāvātā redakcija
-
	Ņemts vērā
Svītrots Ministru kabineta sēdes protokollēmuma projekta 2.punkts un attiecīgi ir precizēta informācija informatīvajā ziņojumā (sk. 11. lpp.).
	Informatīvais ziņojums
-

	5.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (VK - 29.04.2026.)
Iekļaut informāciju par to, ko darīs KM un ko darīs IZM attiecībā uz  "latviešu sabiedrības kā uzņemošās puses sagatavošanu ...., akcentējot latviešu valodas apguves atbalstu pozitīvā, iekļāujošā komunikācijā" (6.lpp). 
Piedāvātā redakcija
-
	Ņemts vērā
Sk. izziņas 4. punktu.
	Informatīvais ziņojums
-

	6.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (VK - 29.04.2026.)
Aicinām turpmāk politikas plānošanas dokumentos terminu "jauniebraucēji" aizvietot ar "jaunienācēji". Ienākšana vairāk saistās ar iekļaušanos sabiedrībā nekā iebraukšana.
Piedāvātā redakcija
-
	Ņemts vērā
Precizēts informatīvais ziņojums, terminu “jauniebraucēji” aizvietojot ar “jaunienācēji”.
	Informatīvais ziņojums
-

	7.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (VK - 29.04.2026.)
Aicinām analizēt datus, rādītāju tendences, secinājumus un priekšlikumus, kuri iekļauti  2026.g. marta Nacionālās attīstības plāna vidusposma izvērtējuma prioritātē "Vienota, droša un atvērta sabiedrība", un papildināt informatīvu ziņojumu pēc vajadzības.  https://www.mk.gov.lv/lv/media/25790/download?attachment
Piedāvātā redakcija
-
	Ņemts vērā
Skaidrojam, ka lai noskaidrotu neatkarīgu viedokli Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas procesā, Kultūras ministrija piesaistīja sabiedrību ar ierobežotu atbildību “Civitta”, kura sadarbībā ar Dr. sc. comm. Mārtiņu Kaprānu 2025. gada 19. decembrī publiskoja izvērtējumu “Saliedētas un pilsoniski aktīvas sabiedrības attīstības pamatnostādņu 2021.–2027. gadam starpposma ietekmes izvērtējums”. Kā norādīts informatīvajā ziņojumā, tad minētais izvērtējums aptver laikposmu no 2021. gada sākuma līdz 2024. gada beigām. Izvērtējums veikts, piemērojot dokumentu (attīstības plānošanas dokumenti, normatīvie akti, pētījumi un izvērtējumi) un datu (statistikas dati, sekundārie dati) analīzi, veicot aptaujas datu analīzi un veicot individuālās intervijas un grupu intervijas. Informatīvajā ziņojumā ir iekļauti sabiedrības ar ierobežotu atbildību “Civitta” veiktās aptaujas dati.
Ziņojumā par Latvijas ilgtspējīgas attīstības stratēģijas līdz 2030. gadam un Nacionālā attīstības plāna 2021.–2027. gadam īstenošanu un valsts ilgtspējīgu attīstību norādītie dati tiks izmantoti turpmākajā darbā plānošanas dokumentu izstrādē.

 
	Informatīvais ziņojums
-

	8.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (SIF - 29.04.2026.)
Ziņojumā minēts, ka saliedētības un pilsoniskās aktivitātes jautājumi tiek īstenoti vairākās nozarēs bez vienotas, pietiekami spēcīgas koordinācijas un uzraudzības struktūras (5.lpp).

Izvērtējuma 1.rekomendācija paredz specifisku lomu stiprināšanu Uzraudzības padomē. Rosinām pārskatīt piedāvātos risinājumus un izvērtēt iespēju ziņojumā ietvert redzējumu par Uzraudzības padomes nolikuma grozījumiem, tostarp paplašinot pārstāvniecību, ieviest atgriezeniskās saites mehānismu, paplašināt mērķa grupas pārstāvniecību, pašvaldību pārstāvniecību un veidot tematiskās apakšgrupas operacionālā līmenī.
Piedāvātā redakcija
-
	Ņemts vērā
Informatīvais ziņojums papildināts ar šādu informāciju (sk. 10.–11. lpp.):
“Savukārt Izvērtējuma rekomendācija Nr. 1 “Stiprināt saliedētas un pilsoniski aktīvas sabiedrības politikas koordināciju, īstenošanu un uzraudzību” iesaka stiprināt sabiedrības saliedētības politikas koordinācijas mehānismu, pilnveidojot starpinstitucionālo sadarbību, precizējot atbildību sadalījumu un attīstot efektīvākus informācijas apmaiņas un uzraudzības mehānismus. Rekomendācija īpaši akcentē Kultūras ministrijas koordinējošās lomas stiprināšanu, Padomes darbības pilnveidi un ciešāku starpnozaru sasaisti, lai nodrošinātu konsekventāku un efektīvāku pamatnostādņu īstenošanu”.
	Informatīvais ziņojums
-

	9.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (SIF - 29.04.2026.)
Lūdzam precizēt ziņojumā minētās iedzīvotāju aptaujas nosaukumu, laiku, ja iespējams - pievienot saiti uz datiem (5.lpp - 67 procenti aptaujāto uzskata, ka pēdējo piecu gadu laikā sabiedrība nav kļuvusi saliedētāka). 
Piedāvātā redakcija
-
	Ņemts vērā
Informatīvais ziņojums 5. lpp. papildināts ar 6. atsauci, kurā norādīts sabiedrības ar ierobežotu atbildību “Civitta” un Dr. sc. comm. Mārtiņa Kaprāna 2025. gada 19. decembra izvērtējums “Saliedētas un pilsoniski aktīvas sabiedrības attīstības pamatnostādņu 2021.–2027. gadam starpposma ietekmes izvērtējums”.
Informatīvā ziņojuma 3. lpp. pirmajā rindkopā norādīts, ka: “Lai noskaidrotu neatkarīgu viedokli pamatnostādņu īstenošanas procesā, Kultūras ministrija piesaistīja sabiedrību ar ierobežotu atbildību “Civitta”, kura sadarbībā ar Dr. sc. comm. Mārtiņu Kaprānu 2025. gada 19. decembrī publiskoja izvērtējumu “Saliedētas un pilsoniski aktīvas sabiedrības attīstības pamatnostādņu 2021.–2027. gadam starpposma ietekmes izvērtējums” (turpmāk – Izvērtējums). Izvērtējums aptver laikposmu no 2021. gada sākuma līdz 2024. gada beigām. Izvērtējums veikts, piemērojot dokumentu (attīstības plānošanas dokumenti, normatīvie akti, pētījumi un izvērtējumi) un datu (statistikas dati, sekundārie dati) analīzi, veicot aptaujas datu analīzi un veicot individuālās intervijas un grupu intervijas.”. Informatīvajā ziņojumā ir iekļauti sabiedrības ar ierobežotu atbildību “Civitta” veiktās aptaujas dati.
	Informatīvais ziņojums
-

	10.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (SIF - 29.04.2026.)
Aicinām papildināt ziņojumu, daļā par rezultatīvo rādītāju novērtējumu (7.lpp) ietverot, ka Izvērtējuma 3.rekomendācija norāda uz aicinājumu stabilākai rezultatīvo rādītāju uzraudzībai un mērīšanai izmantot plašāku un sistemātisku datu avotu klāstu, tostarp Sabiedrības integrācijas fonda īstenoto Sabiedrības saliedētības radara pētījumu. Šāda pieeja uzlabotu datu kvalitāti, salīdzināmību un uzticamību, ļautu novērtēt politikas rezultātus dažādās dimensijās un starp mērķa grupām, kā arī savlaicīgi identificēt tendences un riskus. 
Piedāvātā redakcija
-
	Ņemts vērā
Informatīvais ziņojums papildināts ar šādu informāciju (sk. 7. lpp.):
“Izvērtējuma 3. rekomendācija iesaka stiprināt rezultatīvo rādītāju uzraudzību un mērīšanu, izmantojot plašāku un sistemātisku datu avotu klāstu, tostarp Sabiedrības integrācijas fonda īstenoto Sabiedrības saliedētības radara pētījumu. Šāda pieeja uzlabotu datu kvalitāti, salīdzināmību un uzticamību, kā arī nodrošinātu pilnīgāku politikas rezultātu izvērtēšanu dažādās sabiedrības grupās un jomās. Vienlaikus tas veicinātu savlaicīgu tendenču un risku identificēšanu, stiprinot datos balstītu politikas plānošanu un uzraudzību”.
	Informatīvais ziņojums
-

	11.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (SIF - 29.04.2026.)
Izvērtējuma 4.rekomendācijā par elastību un reaģēšanas spēju ir norādītas divas aktivitātes, kā īstenot rekomendāciju - paredzēt elastīgāku plānu pārskatīšanas mehānismu un ikgadēji Uzraudzības padomē pārskatīt progresu. Lūdzam precīzāk aprakstīt turpmākajā rīcībā aprakstītos piedāvātos risinājumus (10.lpp), to sasaisti ar rīcībpolitikas elastību un reaģēšanas spēju. 
Piedāvātā redakcija
-
	Ņemts vērā
Informatīvais ziņojums papildināts ar šādu informāciju (sk. 10. lpp.):
“Izvērtējuma rekomendācija iesaka ieviest elastīgāku plānu pārskatīšanas mehānismu un nodrošināt ikgadēju progresa pārskatīšanu Padomē. Turpmākajā rīcībā nepieciešams precizēt, kā šie risinājumi praktiski veicinās savlaicīgu reaģēšanu uz mainīgiem ārējiem apstākļiem, identificētajiem izaicinājumiem un jaunām sabiedrības vajadzībām. Izvērtējuma rekomendācijā ieteikts skaidrāk raksturot plānoto pārskatīšanas regularitāti, atbildīgo institūciju iesaisti, lēmumu pieņemšanas procesu un to, kā uzraudzības rezultāti tiks izmantoti politikas pielāgošanai”.
	Informatīvais ziņojums
-

	12.
	Informatīvais ziņojums
Informatīvais ziņojums "Par Saliedētas un pilsoniski aktīvas sabiedrības attīstības pamatnostādņu 2021.–2027. gadam īstenošanas starpposma novērtējumu"
	Priekšlikums (SIF - 29.04.2026.)
Sadaļā par turpmāko rīcību (10.lpp) lūdzam precizēt, uz kādiem laika periodiem dokumenti tiks izstrādāti un kā tajos tiks paredzēts elastīgas reakcijas princips. 
Piedāvātā redakcija
-
	Ņemts vērā
Svītrots Ministru kabineta sēdes protokollēmuma projekta 2., 3. un 4. punkts un attiecīgi ir precizēta informācija informatīvajā ziņojumā (sk. 11. lpp.).
Laika periods ir saistīts gan ar nacionālā līmeņa plānošanas dokumentu sagatavošanu, gan attiecīgo nozaru pamatnostādņu vai citu pēc būtības līdzīgu dokumentu sagatavošanu.
	Informatīvais ziņojums
-



